RESOLUCIÓN do 17 de novembro de 2000 pola que se ordena a publicación do acordo do Consello da Xunta de Galicia do 16 de novembro de 2000, polo que se aproba a modificación das relacións de postos de traballo do Instituto Galego da Vivenda e Solo (IGVS) e da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/11/2000

O Real decreto lei 8/1994, do 5 de agosto, suprime as cámaras oficiais da propiedade urbana, sendo unha das funcións que viñan realizando estas corporacións de dereito público o depósito de fianzas, mediante a venda, recadación e cancelación do papel delas.
Sobre este particular, o Decreto 46/1999, do 11 de febreiro (DOG nº 42, do 2 de marzo), na súa disposición transitoria segunda sinala que, durante a disolución efectiva das citadas cámaras, tódalas xestións en relación co depósito de fianzas serán asumidas polo Instituto Galego da Vivenda e Solo, como administración competente para a xestión das fianzas legalmente establecidas nos supostos de arrendamento de vivendas e locais de negocio.
Esta función nas catro capitais de provincia e en Santiago de Compostela pode ser realizada polas unidades que o propio organismo autónomo ten; o problema xorde pola prestación deste servicio naquelas cidades que tiñan cámara da propiedade e teñen entidade poboacional suficiente como para seguir dispoñendo do servicio.
Así mesmo, no artigo 10 do citado decreto regúlase a integración do persoal das extinguidas cámaras da propiedade urbana na Administración da Comunidade Autónoma.
Todo isto, así como a necesidade de adecua-lo cadro de persoal da Consellería de Política Territorial, Obras Públicas e Vivenda ás súas necesidades de funcionamento, fai necesario modifica-las relacións de postos de traballo do Instituto Galego da Vivenda e Solo (IGVS) e da citada consellería.
En consecuencia, por proposta da Consellería de Política Territorial, Obras Públicas e Vivenda, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do dezaseis de novembro de dous mil, adoptou o seguinte
ACORDO:
1. Modifica-la vixente relación de postos de traballo do Instituto Galego da Vivenda e Solo (IGVS) e da Consellería de Política Territorial, Obras Públicas e Vivenda, nos termos que se sinalan nos anexos ó presente acordo.
2. Ordena-la publicación das ditas modificacións no Diario Oficial de Galicia para efectos da súa entrada en vigor a partir do día seguinte a ela.
3. Clasificar como postos de libre designación de acordo coas motivacións que se especifican, os seguintes:
Código
Denominación
Motivación
OT.C01.00.000.15770.010
OT.C02.00.000.15770.001
OT.C03.00.000.15770.001
OT.C04.00.000.15770.001
OT.C05.00.000.15770.003
OT.C99.10.000.15001.001
OT.C99.10.000.27001.001
OT.C99.10.000.32001.001
OT.C99.10.000.36001.001
Secretario/a conselleiro
Secretario/a secretario xeral
Secretario/a director xeral
Secretario/a director xeral
Secretario/a director xeral
Secretario/a delegado/a provincial
Secretario/a delegado/a provincial
Secretario/a delegado/a provincial
Secretario/a delegado/a provincial
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro). Postos de confianza.
OT.A99.10.000.15001.031
OT.A99.10.000.36001.020
OT.C02.00.001.15770.014
OT.C02.00.001.15770.040
OT.C99.10.000.15001.076
OT.C99.10.000.27001.051
OT.C99.10.000.27001.052
OT.C99.10.000.32001.048
OT.C99.10.000.36001.063
Habilitado
Habilitado
Negociado de habilitación
Sección Habilitación de Persoal
Habilitado
Habilitado
Habilitado-Pagador
Habilitado
Habilitado
Postos de especial responsabilidade polo manexo de fondos públicos.
4. Deixar sen efecto a relación de postos de traballo da Consellería de Política Territorial, Obras Públicas e Vivenda publicada no DOG nº 147, do 2 de agosto de 1999.
Visto o acordo adoptado polo Consello da Xunta de Galicia na súa reunión do dezaseis de novembro de dous mil, relativo á modificación das relacións de postos de traballo do Instituto Galego da Vivenda e Solo e da Consellería de Política Territorial, Obras Públicas e Vivenda, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de novembro de 2000.
Jaime Pita Varela
Conselleiro da Presidencia e Administración Pública
ANEXO I
Na vixente relación de postos de traballo do Instituto Galego da Vivenda e Solo prodúcense as seguintes modificacións:
Persoal funcionario
Creacións:
* No DOG nº 171, do 5 de setembro de 1997:
-Na páxina 8.690, no centro de destino «ÁREA PROVINCIAL DA CORUÑA», créase o seguinte posto de traballo:
Código de posto: «OT.A99.10.000.15001.031».
Denominación: «HABILITADO».
Vacante: «».
Nivel: «18».
Complemento específico: «556.068».
Tipo posto: «S».
Forma provisión: «LD».
Grupo: «BCD».
Corpo/escala: «XERAL».
Observacións: «POSTO SITO EN FERROL».
-Na páxina 8.692, no centro de destino «ÁREA PROVINCIAL DE PONTEVEDRA», créase o seguinte posto de traballo:
Código de posto: «OT.A99.10.000.36001.020».
Denominación: «HABILITADO».
Vacante: «SI».
Nivel: «18».
Complemento específico: «556.068».
Tipo posto: «S».
Forma provisión: «LD».
Grupo: «BCD».
Corpo/escala: «XERAL».
Observacións: «POSTO SITO EN VIGO».
* Supresións:
-Na páxina 8.688, no centro de destino «SECRETARÍA XERAL», suprímese o posto «OT.A02.00.000.15770.011.-AUXILIAR ADMINISTRATIVO».
Persoal laboral
Supresións:
* No DOG nº 227, do 27 de novembro de 1995, na páxina 8.717:
-No centro de destino «ÁREA PROVINCIAL DA CORUÑA», suprímese o posto de traballo «OT.A99.10.000.15001.105.-EMPREGADO PREDIOS URBANOS».
-No centro de destino «ÁREA PROVINCIAL DE OURENSE», suprímese o posto de traballo «OT.A99.10.000.32001.059.-LIMPADOR/A».